नशे में थे लड़के, लड़की को घर बुलाया... रेप के बाद वहीं छोड़ फरार हुए
Kerala Kozhikode Kerala Nursing Student Gangrape Update; केरल के कोझिकोड में दो लड़कों ने अपनी दोस्त को जबरदस्ती शराब पिलाकर उसके साथ गैंगरेप किया। लड़की नर्सिंग स्टूडेंट है और दोनों लड़कों के किराए के घर पर उनसे मिलने गई थी
केरल के कोझिकोड में दो लड़कों ने अपनी दोस्त को जबरदस्ती शराब पिलाकर उसके साथ गैंगरेप किया। लड़की नर्सिंग स्टूडेंट है और दोनों लड़कों के किराए के घर पर उनसे मिलने गई थी।
इस वारदात के बारे में तब पता चला जब कॉलेज प्रशासन ने लड़की को गुमसुम देखा। उन्होंने उसके लिए काउंसिलिंग सेशन की व्यवस्था की, जहां उसने गैंगरेप के बारे में बताया। कॉललेज प्रशासन ने लड़की के पेरेंट्स को इसकी सूचना दी, जिसके बाद लड़की ने कोझिकोड के कसाबा पुलिस स्टेशन में शिकायत दर्ज कराई। पुलिस ने दोनों आरोपियों के खिलाफ मामला दर्ज कर लिया है।
दोस्तों ने घर बुलाकर नशे में वारदात को अंजाम दिया
लड़की एर्नाकुलम जिले से है। अपने दोस्तों के बुलाने पर वह कोझिकोड में उनके घर गई थी, जहां दोनों पहले से नशे में थे। उन्होंने लड़की को जबरदस्ती शराब पिलाई और जब वह बेहोश हो गई तो उसे सेक्शुअली अब्यूज किया। इसके बाद दोनों लड़के लड़की को अपने घर में ही छोड़कर फरार हो गए। लड़की जब सुबह होश में आई तो उसने अपनी दोस्त को कॉल करके घटना के बारे में बताया, जिसने उसकी वहां से निकलने में मदद की।
एक आरोपी कोझिकोड से है, जबकि दूसरा एर्नाकुलम में स्टूडेंट है। पुलिस ने लड़की की शिकायत पर मामले की जांच शुरू कर दी है। पुलिस ने दोनों की CCTV फुटेज भी बरामद कर ली है। पुलिस का कहना है कि जल्दी ही आरोपियों को पकड़ लिया जाएगा।
ये खबरें भी पढ़ें...
शादी से इनकार किया तो नाबालिग पर तेजाब फेंका:कर्नाटक में एक साल से रिलेशनशिप में थे, डॉक्टर बोले-आंख की रोशनी जा सकती है
कर्नाटक के रामनगर में 17 साल की लड़की ने शादी करने से इनकार किया तो युवक ने उस पर तेजाब फेंक दिया। मीडिया रिपोर्ट्स के मुताबिक, दोनों एक साल से रिलेशनशिप में थे। घटना के बाद पीड़िता को बेंगलुरु के मिंटो आई अस्पताल में भर्ती कराया गया। जहां डॉक्टरों ने बताया कि उसकी बाईं आंख में एसिड चला गया, इस वजह से उसकी आंख की रोशनी जा सकती है। पूरी खबर यहां पढ़ें...
​​​​​​​